62. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 211 της 10/22 Αυγ. 1994 (ΦΕΚ Α΄ 132) (Διόρθ. σφαλμ. στο ΦΕΚ Α΄ 147/7-91994) Προσαρμογή της Ελληνικής νομοθεσίας που αναφέρεται στην ίδρυση και λειτουργία Φροντιστηρίων, στην παροχή κατ’ οίκον διδασκαλίας και στην απασχόληση ως διευθυντών και διδασκόντων σε Φροντιστήρια, προς τις διατάξεις των άρθρ. 7, 48, 52, 58 και 59 της Συνθήκης περί ιδρύσεως της Ευρωπαϊκής Οικονομικής Κοινότητας. Έχοντας υπόψη: 1.Τις διατάξεις των παρ. 1 και 2 του άρθρ. 3 του Νόμ. 1338/83 «Εφαρμογή του Κοινοτικού Δικαίου» (Α΄ 34), όπως αντικαταστάθηκε από το άρθρ. 65 του Νόμ. 1892/1990 «Για τον εκσυγχρονισμό και την ανάπτυξη» (Α 101), και του άρθρ. 4 του Νόμ. 1333/1983, όπως αντικαταστάθηκε από την παρ. 4 του άρθρ. 6 του Νόμ. 1440/84 «Συμμετοχή της Ελλάδος στο κεφάλαιο, στο αποθεματικό και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α΄ 70) και τροποποιήθηκε με το άρθρ. 7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (Α΄ 101) και το άρθρ. 31 του Νόμ. 2076/1992 «Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις» (Α΄ 130). 2.Τις διατάξεις του άρθρ. 29Α του Νόμ. 1558/1985 (Α΄ 137) όπως προστέθηκε με το άρθρ. 27 του Νόμ. 2081/1992 (Α΄ 154). 3.Το γεγονός ότι από τις διατάξεις του δ/τος αυτού δεν προκαλείται δαπάνη σε βάρος του Κρατικού Προϋπολογισμού. 4.Την 224/1994 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων και του Υπουργού Εθνικής Οικονομίας αποφασίζουμε: Άρθρ.1.-Σκοπός του παρόντος δ/τος είναι η προσαρμογή της ελληνικής νομοθεσίας, που αναφέρεται στην ίδρυση και λειτουργία φροντιστηρίων, στην παροχή κατ’ οίκον διδασκαλίας και στην απασχόληση ως διευθυντών και διδασκόντων σε φροντιστήρια προς τις διατάξεις των άρθρ. 7, 48, 52, 58 και 59 της Συνθήκης περί ιδρύσεως της Ευρωπαϊκής Οικονομικής Κοινότητος με την κατάργηση των διακρίσεων λόγω ιθαγένειας. Άρθρ.2.-Πέραν αυτών που αναφέρονται στην παρ. 1 του άρθρ. 68 του Α.Ν. 2545/1940 «Περί ιδιωτικών σχολείων, φροντιστηρίων και οικοτροφείων» (Α΄ 287) χορηγείται, επίσης, άδεια ίδρυσης φροντιστηρίων σε υπηκόους κρατών - μελών της Ευρωπαϊκής Ένωσης, εφόσον διαθέτουν τα προσόντα που απαιτεί ο νόμος για τη χορήγηση άδειας ίδρυσης φροντιστηρίων σε ημεδαπούς, προσκομίζοντας τα αντίστοιχα δικαιολογητικά και τη βεβαίωση που προβλέπεται από τις διατάξεις της παρ. 10 του άρθρ. 14 του Νόμ. 1566/1985 (Α΄ 167) οι οποίες εφαρμόζονται αναλόγως. Άρθρ.3.-1.Πέραν αυτών που αναφέρονται στην παρ. 3 της αριθ. 158379/Α  1025/4.11.1967 απόφασης του Υπουργού Εθνικής Παιδείας και Θρησκευμάτων όπως αυτή κυρώθηκε με το άρθρ. 1 του Α.Ν. 284/1968 «Περί χαρακτηρισμού των Σχολών Ξένων Γλωσσών ως Φροντιστηρίων» (Α΄ 32), άδεια ίδρυσης φροντιστηρίων ξένων γλωσσών χορηγείται, επίσης, σε νομικά πρόσωπα, τα οποία έχει συσταθεί σύμφωνα με τη νομοθεσία ενός κράτους - μέλους της Ευρωπαϊκής Ένωσης, στο οποίο έχουν την καταστατική τους έδρα, την κεντρική τους διοίκηση ή την κύρια εγκατάστασή τους και εφόσον: α)Έχουν ως σκοπό την ίδρυση φροντιστηρίων ξένων γλωσσών και  β)Ο νόμιμος εκπρόσωπός τους έχει τα προσόντα των ιδρυτών, όπως αυτά προσδιορίζονται από το άρθρ. 68 του Α.Ν. 2545/1940 και τη βεβαίωση που προβλέπεται στο άρθρ. 2 του παρόντος δ/τος. 2.Οι ρυθμίσεις του παρόντος άρθρου ισχύουν και για τα ημεδαπά νομικά πρόσωπα. Άρθρ.4.-1.Επιτρέπεται η πρόσληψη και η απασχόληση εν γένει, ως διευθυντών ή ως μελών διδακτικού προσωπικού φροντιστηρίων, πέραν αυτών που αναφέρονται στο άρθρ. 70 του Α.Ν. 2545/1940, και των υπηκόων κρατών μελών της Ευρωπαϊκής Ένωσης, εφόσον διαθέτουν τα προσόντα που απαιτεί ο νόμος για την κατάληψη αντίστοιχων θέσεων από ημεδαπούς και έχουν την βεβαίωση που προβλέπεται στο άρθρ. 2 του παρόντος δ/τος. 2.Επίσης, πέραν αυτών που αναφέρονται στην παρ. 4 του άρθρ. 75 του Α.Ν. 2545/1940, δικαίωμα κατ’ οίκον διδασκάλου έχουν και οι υπήκοοι των κρατών - μελών της Ευρωπαϊκής Ένωσης, εφόσον διαθέτουν τα νόμιμα προσόντα του άρθρ. 70 του Α.Ν. 2545/1940 και έχουν τη βεβαίωση που προβλέπεται στο άρθρ. 2 του παρόντος δ/τος. Άρθρ.5.-Για τα λοιπά θέματα που έχουν σχέση με τις ρυθμίσεις του παρόντος δ/τος, εφαρμόζονται αναλόγως οι σχετικές διατάξεις που ισχύουν για τους έλληνες υπηκόους. (Μετά τη σελ. 550,232(γ) Σελ.550,233 Τεύχος 1227-Σελ.61 Ιδιωτικά Εκπαιδευτήρια Φροντιστήρια 32.Ζ.α.61-62 